钦定古今图书集成/明伦汇编/交谊典/第073卷 > 《春别应令》同前
## 钦定古今图书集成/明伦汇编/交谊典/第073卷 > 《春别应令》同前

昆明夜月光如练，上林朝花色如霰。花朝月夜动春
心，谁忍相思不相见。

其二

试看机上《交龙锦》，还瞻庭里《合欢枝》。映日通风影珠
幔，飘花拂叶度金池。不闻离人当重合，唯悲合罢会
成离。

其三

门前杨柳乱如丝，直置佳人不自持。适言新作“《裂纨》
诗”，谁悟今成“《织素》辞。”

其四

《日暮》徙倚渭桥西，正见流月与云齐。若使月光无近
远，应照离人今夜啼。

其五

别罢花枝不共攀，别后书信不相关。欲觅行人寄消
息，依常潮水暝应还。

其六

三月桃花合面脂。五月新油好煎泽。莫复临时不寄
人。漫道“江中无估客。”